als_Latn dik_Latn sag_Latn
Mazhoranca duket se është tronditur në prag të votimit të reformës së re administrative-territoriale. Të parët që kanë deklaruar votën kundër janë dy deputetët e Partisë Bashkimi për të Drejtat e Njeriut Vangjel Dule dhe Andrea Marto. Ndërkaq, votën kundër e kanë deklaruar edhe deputeti socialist i Kavajës Parid Cara i cili tha se “Kavajën e kanë copëtuar në forma të dnryshme, por tani nuk duhet të jetë më kjo kohë. Nëse do propozohet ky variant final, vota ime do të jetë kundër reformës territorial”. Ndërkaq, deputeti Pjerin Ndreu tha se “për të ndalur ndarjen territorial në dhurata qoka të dëmshme për interesat e komunitetit. Asnjë nuk ka marrë mendim as për zonën time elektorale deri tani meqe ra fjala”. Deputeti i LSI-së Vangjel Tavo tha se “jam kundër bashkimit të minoritetit me Konispolin dhe Delvinën. Bashkimi shkel të drejtat e njeriut. Jam pro krijimit të Bashkisë së KOnispolit dhe jam pro variantit 5 të paraqitur”. Në listën e kundërshtarëve është rreshtuar edhe kreu i PKD-së Mark Frroku i cili deklaroi votën kundër.
als_Latn